Stokka har siden 1981 arbeidet med forsking, utvikling og innovasjon innen petroleum, og det meste av tiden vært ansatt i ledende stillinger ved IRIS (før Rogalandsforskning), men var også en seksårsperiode i industrien (1989–1995). Hans faglige aktivitet spenner fra reservoarteknikk og økt oljeutvinning til bore- og brønnteknologi. Stokka er oppfinner av et nytt konsept for leting etter olje og gass, som danner grunnlaget for det børsnoterte selskapet Badger Explorer ASA.